-Պրոցեդուրան կարելի է կատարել 18 տարեկանից բարձր անձանց, հակացուցումներն են հղիությունը, լակտացիան, հերպեսը: 15 րոպեում ցավազրկում ենք (ես քսուկով եմ ցավազրկում, որովհետև, ներարկումով ցավազրկելուց հետո այտուցվածություն է առաջանում), որից հետո 15-20 րոպե էլ շուրթերի ներարկման պրոցեսն է տևում: Ռեաբիլիտացիոն շրջանը տևում է 2-3 օր, հաջորդ օրը հնարավոր է այտուց, դա կախված է նրանից, թե ինչ չափի ֆիլեր ենք ներարկել, ամենաօպտիմալ տարբերակը, եթե առաջին անգամ ենք անում 1 մլն է, իրականում դա շատ չէ, ոմանք վախենում են, մտածում են՝ շատ կլինի, անբնական, բայց ոչ, հետո արդեն կարելի է ավելի քիչ ՝0.5մլ ներարկել: Հնարավոր է ՝ առաջանան կապտուկներ, բայց դրանք էլ 2-3 օրից անցնում են և պետք չէ դրանցից վախենալ: Ներարկումից հետո 7-10 օր չի կարելի գնալ մարզասրահ, քանի որ քրտինքի հետ հեղուկն օրգանիզմից դուրս է գալիս և դա ազդում է ֆիլերի վրա, նույն պատճառով չի կարելի այցելել սոլյալրի, շրթունքների հատվածում լազերային մազահեռացում անել: Անհրաժեշտ է շատ ջուր խմել, որովհետև հիալուրոնաթթուն ջրի հաշվին է բացվում և գնդեր չեն առաջանում: